CELEX: 62020TN0469
Language: mt
Date: 2020-07-21 00:00:00
Title: Kawża T-469/20: Rikors ippreżentat fil-21 ta’ Lulju 2020 – Il-Pajjiżi l-Baxxi vs Il-Kummissjoni

19.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 348/22
            
         
      Rikors ippreżentat fil-21 ta’ Lulju 2020 – Il-Pajjiżi l-Baxxi vs Il-Kummissjoni
      (Kawża T-469/20)
      (2020/C 348/31)
      Lingwa tal-kawża: l-Olandiż
      
         Partijiet
      
      
         Rikorrent: Ir-Renju tal-Pajjiżi l-Baxxi (rappreżentanti: M. Bulterman, J. Langer u M. de Ree, aġenti)
      
         Konvenuta: Il-Kummissjoni Ewropea
      
         Talbiet
      
      
                  —
               
               
                  tannulla d-Deċiżjoni tal-Kummissjoni C(2020) final 2998 tat-12 ta’ Mejju 2020 dwar l-għajnuna mill-Istat SA.54537 (2020/NN) – il-Pajjiżi l-Baxxi, Projbizzjoni tal-faħam għall-produzzjoni tal-elettriku fil-Pajjiżi l-Baxxi;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv ibbażat fuq applikazzjoni żbaljata tal-Artikolu 107(1) TFUE, peress li l-Kummissjoni sostniet li Vattenfall kienet kisbet vantaġġ.
               
            
                  2.
               
               
                  It-tieni motiv ibbażat fuq applikazzjoni żbaljata tal-Artikolu 107(1) TFUE, peress li l-Kummissjoni wettqet tqassim żbaljat tal-oneru tal-prova.
               
            
                  3.
               
               
                  It-tielet motiv ibbażat fuq ksur tal-obbligu ta’ motivazzjoni skont l-Artikolu 296 TFUE peress li l-Kummissjoni naqset milli tagħti motivazzjoni għad-dubju li hija kellha dwar id-dritt għal kumpens kif ukoll milli tistabbilixxi l-ammont ta’ kumpens żejjed li Vattenfall kienet irċeviet, kif ukoll minħabba li din id-deċiżjoni hija intrinsikament kontradittorja.
               
            
                  4.
               
               
                  Ir-raba’ motiv ibbażat fuq ksur tal-Artikolu 107(3) TFUE peress li l-Kummissjoni ddikjarat il-kumpens mogħti lil Vattenfall bħala kompatibbli mas-suq intern mingħajr ma hija kompetenti biex tagħmel hekk.
               
            
                  5.
               
               
                  Il-ħames motiv ibbażat fuq ksur tal-prinċipju ta’ ċertezza legali, peress li l-Kummissjoni naqset milli tistabbilixxi jekk il-kumpens mogħti lil Vattenfall għandux jitqies bħala għajnuna mill-Istat fis-sens tal-Artikolu 107(1) TFUE.